जयपुर। शहर के झोटवाड़ा थाना इलाके में एक ससुर ने अपनी बहू से छेड़-छाड़ की। बहू ने ससुर के इस कुकृत्य का विरोध किया और शोर मचा दिया। इसके बाद बहू ने झोटवाड़ा थाने में अपने ससुर के खिलाफ एफआईआर दर्ज कराई है। पुलिस आरोपी से पूछताछ कर रही है। राजधानी में रिश्ते तार-तार करने वाला मामला सामने आया है।
झोटवाड़ा के तारा नगर की रहने वाली एक विवाहिता ने अपने ससुर पर जबरदस्ती का आरोप लगाया है। विवाहिता के मुताबिक दिन में घर पर वह अकेली थी। पति काम से कहीं बाहर गया था। ऐसे में उसके ससुर ने उसे बेडरूम में अकेला देखकर उसके साथ आपत्तिजनक हरकतें शुरू कर दीं।
विवाहिता ने उसका विरोध किया और शोर मचा दिया। पकड़े जाने के डर से ससुर वहां से भाग गया। विवाहिता का कहना है कि उसकी शादी मार्च 2003 में हुई। शादी के बाद से ही उसने देखा कि उसके ससुर की नीयत ठीक नहीं है। उसकी कई ऐसी हरकतें थीं जो विवाहिता को नागवार गुजरती थीं। ऐसे में उसने जब ससुर को जबरदस्ती पर उतरते देखा तो थाने में उसके खिलाफ छेड़-छाड़ और अश्लील हरकतें करने का मामला दर्ज कराया।
hin_Deva hin_Deva hin_Deva